Eugene O’Neill

**Eugene Gladstone O'Neill** (* 16. október 1888, New York, USA – † 27. november 1953, Boston, Massachusetts, USA) bol americký dramatik, štvornásobný nositeľ Pulitzerovej ceny a nositeľ Nobelovej ceny za literatúru z roku 1936.

## Život
Narodil sa na Broadwayi v hotelovej izbe v hereckej rodine. Jeho otec bol írsky herec James O'Neill a matka Ella Quinlanová. Chodil do katolíckej školy, v ktorej získal vzťah k literatúre. 
Nedokončil univerzitu v Princetone, odišiel na západné pobrežie, kde strávil pár rokov pod vplyvom alkoholu a depresívnych stavov. Skúšal sa uživiť ako námorník, zlatokop v Hondurase, zamestnanec hereckej spoločnosti, tajomník a zamestnanec amerického poštového úradu. V roku 1910 bol už v Greenwich Village(New York) ako člen umeleckej bohémy, kde sa spriatelil s vodcom komunistickej strany USA Johnom Reedom. O'Neill mal vážny citový vzťah s jeho manželkou spisovateľkou Louise Bryantovou. V rokoch 191213 sa liečil na tuberkulózu, ktorú zrejme získal kvôli namáhavému zamestnaniu námorníka na lodiach. Vtedy sa rozhodol písať hry. Zamestnal sa v New London Telegraph čo mu umožnilo písať poéziu. V roku 1909 sa oženil a mal syna Eugena juniora. Rozviedol sa v roku 1912. 

Absolvoval dvojročný dramatický kurz na Harvardovej univerzite - 47. Workshop v rokoch 1914 a 1915. R. 1917 sa oženil s Agnes Boultonovou, autorkou komerčne úspešných románov a odišli spolu do Francúzska na polročný pobyt. Mali spolu dve deti, z ktorých jednou bola aj Oona O'Neill, neskoršia Oona Chaplinová. V roku 1927 sa rozviedol a vzápätí oženil s herečkou Carlottou Monterey, s ktorou zotrval do konca života.

## Umelecká kariéra
náhľad|left|Budova v Provincetowne, kde sa hrala prvá hra O'Neilla ''Bound East for Cardiff''
V roku 1916 začal spolupracovať s hereckým ansámblom „Provincetown players“, pre ktorý napísal svoje skoré divadelné hry. Hry boli hrané v Provincetowne a v Greenwich Village, neskôr sa preniesli na Broadway. V roku 1920 tam bola uvedená jeho prvá hra „Beyond the Horizon“ - *Za horizontom* a mala veľký úspech. Dostal za ňu Pulitzerovu cenu za drámu.

## Dielo
Dielo O'Neilla náleží do prúdu realistickej psychologickej drámy a zaraďuje sa do kategórie divadelných opusov porovnateľných s tvorbou Henrika Ibsena, Antona Pavloviča Čechova a Augusta Strindberga. Profil postáv týchto hier je vždy v procese vývoja od nádejí a ilúzií k pesimizmu a beznádeji. V hereckom stvárnení týchto hier sa uprednostňovala ruská herecká škola a to metóda Stanislavského. O'Neill písal zo začiatku jednoaktovky, neskôr prešiel na celovečerné hry. Napísal len jednu komédiu *Oh, wilderness!* a jedno dielko na počesť a pre radosť svojej manželky o jej psom miláčikovi *The Last Will and Testament of An Extremely Distinguished Dog*, 1940, Posledná vôľa a testament extrémne významného psa, napísané pre útechu Carlotty ako jej „dieťa“ Blemie bol blízko svojej smrti.

O'Neill sa zúčastnil hnutia o obnovu klasicistického divadla a používania heroických masiek hercami podľa vzoru antickej drámy a japonského divadla Nó. Toto použil vo svojich dvoch hrách „Veľký Boh Brown“ a „Lazarus sa smeje“. Tiež sa intenzívne zaoberal faustovskou témou. Je známy používaním romantických mien vo svojich drámach.

O'Neill je prvý veľký americký dramatik v histórii americkej literatúry, ktorý zaujal miesto medzi velikánmi svetovej drámy. Výrazne ovplyvnil tvorbu drámy a filmu v anglofónnych krajinách.
   

### Celovečerné hry
* Bread and Butter, 1914, Chlieb a maslo
* Servitude, 1914, Otroctvo
* The Personal Equation, 1915, Osobné stotožnenie
* Now I Ask You, 1916, Teraz sa pýtam
* Beyond the Horizon, 1918 - Pulitzerova cena, 1920, Za obzorom
* The Straw, 1919, Slama
* Chris Christophersen, 1919
* Gold, 1920
* Anna Christie, 1920 - Pulitzerova cena, 1922 (prepracovaná hra Chris Christopherson)
* The Emperor Jones, 1920
* Diff'rent, 1921, Iní
* The First Man, 1922, Prvý muž
* The Hairy Ape, 1922, Chlpatá opica
* The Fountain, 1923, Studnička, optimistický príbeh
* Marco Millions, 1923–25, Miliónový Marco, satira na súdobý kapitalizmus
* All God's Chillun Got Wings, 1924, Všetky božie deti dostanú krídla
* Welded, 1924, Spojení
* Desire Under the Elms, 1925, Túžba pod brestami
* Lazarus Laughed, 1925–26, Lazarus sa smial
* The Great God Brown, 1926
* Strange Interlude, 1928 - Pulitzerova cena, Čudná medzihra
* Dynamo, 1929
* Mourning Becomes Electra, 1931,
* Ah, Wilderness!, 1933 - komédia Ah, hrôza!
* Days Without End, 1933,Dni bez konca
* The Iceman Cometh, napísaná 1939, vydaná 1940, prvé predstavenie 1946, Ľadár prichádza
* Hughie, napísaná 1941, prvé predstavenie 1959
* Long Day's Journey Into Night, napísaná 1941, prvé predstavenie 1956 - Pulitzerova cena 1957, Cesta dlhého dňa do noci
* A Moon for the Misbegotten, napísaná 1941-1943, prvé predstavenie 1947,(1943), Mesiac pre smoliarov
* A Touch of the Poet, dokončená v 1942, prvé predstavenie 1958, Ako básnik
* More Stately Mansions, dokončené po smrti O'Neilla, prvé predstavenie 1967, Ďalšie nádherné domy
* The Calms of Capricorn, vydaná v 1983

### Jednoaktovky
* Hry, ktoré zjednocuje miesto a postavy, jedná sa o loď *Glencairns*. Sfilmované tiež ako *Dlhá cesta domov*. 
** *Bound East for Cardiff*, 1914, Východná spojka pre Cardiff
** *In The Zone*, 1917, V zóne
** *The Long Voyage Home*, 1917, Dlhá cesta domov
** *Moon of the Caribbees*, 1918, Luna Karibiku
 
* Iné jednoaktovky
** *A Wife for a Life*, 1913, Žena pre život
** *The Web*, 1913, Pavučina
** *Thirst*, 1913, Smäd
** *Recklessness*, 1913, Ľahkomyseľnosť
** *Warnings*, 1913, Varovania
** *Fog*, 1914, Hmla
** *Abortion*, 1914, Potrat
** *The Movie Man:  A Comedy*, 1914,
** *The Sniper*, 1915, Ostreľovač
** *Before Breakfast*, 1916, Pred raňajkami
** *Ile*, 1917, Detský
** *The Rope*, 1918, Ropa
** *Shell Shock*, 1918, Zľaknutá mušľa
** *The Dreamy Kid*, 1918, Vysnívané dieťa
** *Where the Cross Is Made*, 1918, Kde kríž je postavený

## Ocenenia
* Pulitzerova cena 4x, 1918, 1920, 1957, 1928
* Nobelova cena v roku 1936

## Príbuzenstvo
* dcéra Oona O'Neillová, manželka Charlie Chaplina
* vnučka Geraldine Chaplinová, americká herečka

## Iné projekty

## Referencie

## Zdroj
* 

## Poznámka
Preklady názvov hier pochádzajú z „Malá encyklopédia spisovateľov sveta“

Kategória:Nositelia Nobelovej ceny za literatúru
Kategória:Dramatici USA
Kategória:Držitelia ceny Tony
Kategória:Osobnosti USA írskeho pôvodu
Kategória:Víťazi Pulitzerovej ceny
Kategória:Osobnosti na poštových známkach USA
Kategória:Osobnosti z New Yorku